U.A.T Comuna Gârceni, în parteneriat cu Asociația Om Bun și ASOCIAȚIA ”PRO ROMA” Iași, implementează timp de 24 de luni, incepând cu data de 01.01.2022, proiectul „ ”Gârceni: Eu decid!”, cod PN1040, in baza contractului Nr. 14 /16.12.2021/SEE, semnat cu Fondul Român de Dezvoltare Socială, în calitate de operator de program. Proiectul beneficiază de un grant în valoare de 560.512 Euro, oferit de lslanda, Liechtenstein și Norvegia prin Granturile SEE în cadrul Programului Dezvoltare Locală.

**Creșterea gradului de incluziune socială și îmbunătățirea accesului la serviciile integrate (educație, sănătate, ocupare și activități privind abilitarea romilor și combaterea discriminării acestora) pentru un număr de 840 de persoane aparținând grupurilor defavorizate cu condiții similare de viață (din care 760 de persoane de etnie romă) din zonele dezavantajate din comuna Gârceni, județul Vaslui (Slobozia, Racovița, Trohan și Racova) pentru o perioadă de 24 de luni. Proiectul va contribui la atingerea obiectivului specific al apelului prin implementarea unor măsuri integrate în domeniul educației, ocupării și încurajării abilitării romilor și a combaterii discriminării acestora.**

**Obiective specifice**

**OS 1:** Creșterea accesului și participării la servicii calitative de educație pentru 370 de copii din grupuri vulnerabile (din care 329 de etnie romă) din comuna Gârceni, județul Vaslui prin organizarea unui program de tipul școală după școală, acordarea de pachete suport, organizarea unei campanii de informare privind combaterea abandonului școlar, organizarea unei tabere școlare cu componentă educațională și furnizarea de servicii de educație parentală pentru o perioadă de 22 de luni;

**OS 2:** Acordarea de sprijin pentru accesul pe piața muncii prin oferirea de servicii de informare, consiliere și mediere profesională pentru 470 de persoane aparținând grupurilor vulnerabile (din care 431 de etnie romă) din comuna Gârceni, județul Vaslui, organizarea de programe de calificare pentru 80 de persoane și prin organizarea unui eveniment de tipul târg de joburi pentru o perioadă de 22 de luni;

**OS 3:** Prevenirea și combaterea excluziunii sociale prin acordarea de servicii medicale de calitate de tip stomatologic pentru 431 de persoane de etnie romă aparținând grupurilor vulnerabile din comuna Gârceni, județul Vaslui și prin acordarea unor pachete de igienă în vederea conștientizării și respectării elementare de igienă pentru 370 de copii din grupurile vulnerabile (din care 329 de etnie romă) din comuna Gârceni, județul Vaslui pentru o perioadă de 22 de luni;

**OS 4:** Dezvoltarea capacităților individuale ale romilor din grupuri vulnerabile din comuna Gârceni, județul Vaslui prin organizarea de workshop-uri de dezvoltarea personală; seminarii informative privind modul de afirmare a drepturilor, modalități eficiente de accesare a serviciilor publice și de responsabilizare a entitățlor publice și private; acțiuni privind cooptarea și participarea persoanelor de etnie romă la luarea deciziilor la nivelul comunităților vizate, organizarea unei campanii de conștientizare pe teme de abilitare a femeilor și tinerilor romi, de organizare de sesiuni de instruire privind abilitarea femeilor rome vor viza tematici precum antreprenoriatul feminin local, gestionarea bugetului familiei, comunicare și negociere, competențe TIC acțiuni destinate pentru 120 de femei din comunitate și de campanii de conștientizare pe teme de abilitare a femeilor și tinerilor romi pentru o perioadă de 6 de luni pentru o perioadă de 6 de luni;

**OS 5:** Prevenirea oricărei forme de discriminare a romilor din grupuri vulnerabile din comuna Gârceni, județul Vaslui prin derularea unui program de formare a personalului și a voluntarilor pentru 10 persoane, dezvoltarea unor instrumente anti-discriminare de tipul unui plan de acțiune local; organizarea unor evenimente publice cu participarea activă a romilor și a populației majoritare, eveniment de tipul săptămâna romilor; prezentarea de exemple de bune practici cu privire la lupta împotriva discriminării și promovării drepturilor pentru o perioadă de 6 luni;

**OS 6:** Identificarea grupului țintă și organizarea unei campanii privind oportunitățile proiectului pentru o perioadă de 24 de luni;

**OS 7:** Realizarea activităților de auditare financiară a cheltuielilor efectuate în cadrul proiectului pentru o perioadă de 12 luni.

Pe termen lung, efectul pozitiv al proiectului se manifestă prin depășirea condiției de vulnerabilitate de către membrii grupului țintă ca urmare a măsurilor integrate din domeniul educației, ocupării, serviciilor stomatologice, încurajarea abilitării romilor, combaterea oricărei forme de discriminare a romilor în cadrul cărora aceștia sunt direct implicați. Mai mult decât atât, pe lângă membrii grupului țintă, efectul pozitiv al proiectului va fi exploatat și de către comunitate în ansamblul ei ca urmare a programului de formare a personalului și a voluntarilor implicați în prestarea serviciilor publice către grupurilor vulnerabile.

Informaţii suplimentare puteţi găsiţi pe website-urile [www.eeagrants.ro](http://www.eeagrants.ro) şi [www.frds.ro](http://www.frds.ro) iar detalii despre activitatea curenta din proiect pe https://www. /www.primariagirceni.ro